OpenLLM-France/wikimedia huggingface dataset:
# Edward Moore Kennedy

Edward Moore Kennedy, Sr., ganet d'an 22 a viz C'hwevrer 1932 e Boston ha marvet d'ar 25 a viz Gouere 2009 e Hyannis Port, a oa ur politikour stadunanat.
Ezel e oa eus ar strollad demokrat, senedour e Massachusetts er United States Congress adalek 1962 betek e varv. Lesanvet e oa Ted. Unan eus izili brudetañ ar demokrated e oa, unan eus ar bolitikourien ar muiañ frankizour eus ar vro e oa (lodenn gleiz ar Strollad demokrat) ha breur d'ar prezidant kozh John Fitzgerald Kennedy.
Ar gwallzarvoud oto e Chappaquiddick Island, e-lec'h ma varvas Mary Jo Kopechne, a roas lamm d'e chañsoù da vezañ dilennet un deiz da brezidant Stadoù-Unanet Amerika.

## Daveoù

* ↑ Claude Lévesque, « Edward «Ted» Kennedy, 1932-2009 - Le «Lion du Sénat» s'éteint », e-barzh Le Devoir, 27 a viz Eost 2009 (fr)
# Omar Bradley

Omar Nelson Bradley, ganet d'an 12 a viz C'hwevrer 1893 hag aet da Anaon d'an 8 a viz Ebrel 1981, a oa un ofiser uhel en United States Army e-kerzh en Eil Brezel-bed, tizhet gantañ ar renk a jeneral armead. Bez e oa bet ar c'hentañ kadoriad penn armeoù Stadoù-Unanet Amerika ha kemeret en doa perzh en un doare diazez e politikerezh SUA e-kerzh Brezel Korea.
# Moses Jacob Ezekiel

Moses Jacob Ezekiel, brudet ivez evel Moses Ritter von Ezekiel, ganet d'an 28 a viz Here 1844 hag aet da Anaon d'ar 27 a viz Meurzh 1917, a oa ur c'hizeller yuzev-stadunanat en devoa bevet ha labouret e Roma e-pad un darn eus e vuhez. Ezekiel a voe "the first American-born Jewish artist to receive international acclaim" (ar c'hentañ yuzev-amerikan o vezañ meulet dre ar bed).
Bez' e voe yaouaer er Virginia Military Institute, ha servijet en devoa e tu ar re Gengevreet e Lu Stadoù Kengevreet Amerika e-pad Brezel diabarzh Stadoù-Unanet Amerika. Kemeret en doa perzh en Emgann New Market. Be'z eo ar c'hizeller nemetañ o vezañ bet brudet hag o vezañ bet kemeret perzh er brezel diabarzh stadunanat.

## Ezekiel ha luskad al "Lost Cause"

* Pennad spisoc'h: Lost Cause of the Confederacy
An delwennoù graet gant Moses Jacob Ezekiel eus harozed ar Stadoù Kengevreet zo marteze c'hoazh hiziv-an-deiz un doare anat da lakaat war wel ha da veuliñ ar pezh a anver al Lost Cause of the Confederacy. Krediñ start a rae en dezenn-se. Un doare romantel a oa gant Ezekiel: "a romanticized vision of the South and the Confederacy in which soldiers fought honorably for states' rights and free trade rather than treasonously for the cause of slavery. [gwelet Cornerstone speech.] In this narrative, slave owners are painted as benign protectors and providers for their African American 'dependents'."

## Notennoù

* ↑ Moehlman, Lara, "The Not-So Lost Cause of Moses Ezekiel", kelaouenn Moment, 21 Gwengolo 2018.
# Brehon B. Somervell

Brehon Burke Somervell, ganet d'an 9 a viz Mae 1892 hag aet da Anaon d'an 13 a viz C'hwevrer 1955, a oa ur jeneral eus arme ar Stadoù Unanet ha penn jeneral en Army Service Forces e-pad an Eil Brezel-bed, etre 1942 ha 1945. Gant ar renk-se e oa e karg eus dafariñ an arme. Pa 'z eas da Anaon, ar Washington Post a zeskrivas anezhañ evel "unan eus an ofiserien varrekañ a voe produet gant lu ar Stadou Unanet".
Evel penn d'an divizion sevel United States Army Quartermaster Corps e 1941, Somervell a oa bet karget da sevel un heuliad kampoù ha savadurioù evit lojañ ha gourdoniñ an niver uhel a emezelidi a oa bet el lu. Evel boaz, Somervell a oa deuet a-benn da seveniñ ar savadurioù lies ha pouezus evit an nerzh brezel hep kaout dale. E-touez an holl vennadoù pouezus e voe unan pouezusoc'h eget ar re all, hag a oa hini ar Pentagon. Ar chanter a voe hir ha kasaüs evit ar jeneral, met hiziv an deiz c'hoazh ez eo e bennoberenn. Ar Pentagon a zo brudet dre ar bed a-bezh abaoe fin al labourioù, d'ar 15 a viz Genver 1943.

## Notennoù

* ↑ (en) "One of the ablest officers the United States Army has produced".
# Eugénie Buffet

Eugénie Buffet, ganet e 1866 e Tlemcen (Aljeria) ha marvet e 1934 e Pariz, a oa ur ganerez c'hall lesanvet La Cigale nationale ("ar Skrilh vroadel") ha Caporal des poilus ("Korporal soudarded ar Brezel-bed kentañ").
E-touez he c'hanaouennoù brudet e oa La Paimpolaise savet gant Théodore Botrel.

## Un nebeud kanaouennoù kanet ganti

* À Saint-Lazare
* La Paimpolaise
* La Sérénade du pavé
* Les Housards de la Garde
* Ma chanson
* Rosalie
* Déclaration
* La Voix de Maman
* Les Mères d'à présent

## Levrlennadur

* (fr) Ma vie, mes amours, mes aventures, confidences recueillies par Maurice Hamel, E. Figuière, Paris, 1930
* (fr) Françoise Giraudet, Eugénie Buffet, des Ambassadeurs au Pavé, Auto-édition, 129 p., 2011 (ISBN 978-2-9535156-2-6)
# Gouelanig penn louet

Gouelanig penn louet :
| Ur gouelanig penn louet, luc'hskeudennet e Lenn Naivasha (Nakuru, Kenya). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Charadriiformes |
| Kerentiad : | Laridae |
| Genad : | Chroicocephalus |
| Anv skiantel ||
| Chroicocephalus cirrocephalus (Vieillot, 1818) ||
| D'ar vevoniezh e tenn ar pennad-mañ. ||
Ar gouelanig penn louet a zo ur spesad evned-mor, Chroicocephalus cirrocephalus an anv skiantel anezhañ, hag a c'haller kavout koulz en Afrika hag e Suamerika.
Anvet e voe Larus cirrocephalus (kentanv) da gentañ-penn (e 1818) gant an evnoniour gall Louis Jean Pierre Vieillot (1748-1831).

## Boued

Bevañ a ra diwar besked.

## Annez hag isspesadoù

Ar spesad a gaver an daou isspesad anezhañ :
* Chroicocephalus cirrocephalus cirrocephalus, en Ecuador ha Perou ; eus aodoù kreiz Brazil da Arc'hantina,
* C. c. poiocephalus, e stêrioù hag aodoù Afrika issahara ha Madagaskar.

## Liammoù diavaez

* (en) Larus cirrocephalus war al lec'hienn BirdLife International.
* (en) Larus cirrocephalus war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennnoù

* ↑ Pêrig Herbert, Anvioù laboused Europa, Hor Yezh, niv.203-204, 1995, p.23.
* ↑ Chroicocephalus cirrocephalus war al lec'hienn Avibase.
# Taos war ar gwerzh ouzhpennet

An taos war ar gwerzh ouzhpennet (TGO) a zo un dailh ameeun war ar beveziñ.
# La Compagnie Créole

La Compagnie créole zo ur strollad sonerezh skañv, kadañs ha zouk, dezhañ izili a-orin eus Gwadeloup, Gwiana ha Martinik. Savet e oa bet e 1975. Brud en deus tapet e Frañs er bloavezhioù 1980 gant kanaouennoù evel Ba moin en tibo (1976), C'est pour le moral (1982), Vive le Douanier Rousseau ! (1983), Bons baisers de Fort-de-France ha Le bal masqué (1984) pe Ça fait rire les oiseaux (1986).

## Liammoù diavaez

* (fr) Lec'hienn ofisiel ar strollad
# Évreux

Évreux :
| Ar befrez. ||
| Bro | Normandi |
| Melestradurezh ||
| Stad | Frañs |
| Rannvro | Normandi |
| Departamant | Eure (prefeti) |
| Arondisamant | Évreux (pennlec'h) |
| Kanton | Pennlec'h tri c'hanton : Évreux-1 Évreux-2 Évreux-3 |
| Kod kumun | 27229 |
| Kod post | 27000 |
| Maer Amzer gefridi | Guy Lefrand (LR) 2014-2026 |
| Etrekumuniezh | Communauté d'agglomération d'Évreux |
| Lec'hienn web | https://evreux.fr/ |
| Poblañsouriezh ||
| Poblañs | 48 335 ann. (2022) |
| Stankter | 1 827 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 58 m — brasañ 146 m |
| Gorread | 26,45 km² |
| kemmañ |
Évreux a zo ur gêr eus Normandi ha pennlec'h departamant gall an Eure.

## Douaroniezh

War lez ar stêr Iton en em gav Évreux.

## Anv

An anv koshañ anavezet eo Μεδιολάνιον (Mediolánion) e Douaroniezh Ptolemaios war-dro 150 ha Mediolanum er IV$^e$ kantved gant Ammien Marcellin, Itinéraire d'Antonin.
Dont a ra an anv a-vremañ eus un anv all, hini pobl c'halian ar c'hornad, an Eburovices, ha roud zo eus an anv Ebrocas gant Richer de Reims e fin an X$^{vet}$ kantved a droas da Ebroas en 1024 hag en 1034 (Fauroux 87), Ebroys en 1055 - 1066 (Fauroux 208)28.

### Stummoù skrivet
#### Hen-impaleriezh roman

* Mediolanion (Ptolemaios, II, 8, 9)
* Mediolanum Aulercorum (It. Ant.)
* Mediolanum Autercorum, evit Aulercorum (Taolenn Peutinger)

#### Impalaeriezh Izel ha Krenn-amzer

* Mediolanum (Ammianus, XV, 11, 12)
* Civitas Ebroicorum (Not. Gall.)
* Ebrecum (sened-iliz 541)
* Ebreogas (sened-iliz 614)
* Ebrora Vico?; Eorate Vico?; Ebroceca? (pezhioù moneiz)

### Gerdarzh

Soñjet eo bet e-pad pell hag anvioù Mediolan-um e dalveze kement ha Kreiz ar blaenenn (medio = kreiz; (p)len-um = plaenen)
Soñjet e vez bremañ hag e dalv kement ha Penn-lec'h sakr ar bobl (medio-glan-um)
Aulerci = anv ar bobl.
Ebroicum, deuet eus pobl galian an Eburovices, diwar eburo, ivinenn, e galianeg.

## Levrlennadur

* Nancy Gauthier : Topographie chrétienne des cités de la Gaule, des origines au milieu du VIIIè siècle. IX. Province ecclésiastique de Rouen (Lugdunensis Secunda). De Boccard. 1996

## Daveoù ha notennoù

a vo kavet e Wikimedia Commons.
* ↑ Roadennoù ofisiel e lec'hienn an EBSSA
# Kassav

Kassav' zo ur strollad sonerien bet savet e 1979 e Gwadeloup, unan eus ar re vrudetañ er sonerezh zouk.
Dont a ra e anv eus ar ger kreolek Kassav' : ur galetezenn fardet diwar bleud maniok. E-touez e ganaouennoù brudetañ e kaver Zouk-la sé sel médikaman nou ni (1984), Syé Bwa ha Kolé séré (1987) pe Ou Lé (1989).

## Sonerien

* Jacob Desvarieux : kan, gitar (abaoe 1979)
* Georges Décimus : gitar-boud (1979-1991, ha goude abaoe 2004)
* Jocelyne Béroard : kan (abaoe 1980)
* Jean-Claude Naimro : kan, klavier (1981-1993, ha goude abaoe 1994)
* Jean-Philippe Marthely : kan (abaoe 1981)
* Philippe Joseph : klavier (abaoe 1994)
* Thomas Bellon : biñvioù-tosiñ (abaoe 2009)
* Boris Adelaide : biñvioù-tosiñ (abaoe 2015)
* Claude Pironneau|Bruno Ribera : saksofon (abaoe 2014)
* Fabrice Adam : trompilh (abaoe 1994)
* Kako Bessot|Freddy Hovsepian : trompilh (abaoe 1981)
* Hamid Belhocine : trombon (abaoe 1981)
* Philippe Mansois : trombon (abaoe 1997: eilsoner)
* Marie-Josée Gibon : korn (1983-1996, ha goude abaoe 2004)
* Marie-Céline Chroné : kor (abaoe 1996)
* Jean-Jacques Séba : kor (abaoe 2008)

## Un nebeud pladennoù

a vo kavet e Wikimedia Commons.
* 1979 : Love and Ka dance
* 1980 : Lagé Moin
* 1981 : Kassav' n°3
* 1982 : Kassav'
* 1983 : Kassav' #5
* 1983 : Passeport
* 1984 : Ayé
* 1985 : An Ba Chenn'la (pladenn aour div wech)
* 1987 : Vini Pou (pladenn aour ha pladenn blatin)
* 1987 : Majestik Zouk (pladenn aour div wech)
* 1992 : Tékit Izi (pladenn aour)
* 1995 : Difé (pladenn aour)
* 2000 : Nou La
* 2004 : Ktoz
* 2007 : All U Need is Zouk
* 2013 : Sonjé (pladenn aour)

### War al leurenn

* 1986 : Kassav' au Zenith
* 1993 : Sé nou menm
* 1996 : Kassav' cho : Live au zenith 96
* 2005 : Carnaval Tour
* 2009 : Kassav' 30 ans : Live au Stade de France
* 2016 : Chiré Douvan Live 2016 au Zénith de Paris

### DVD / VHS enrollet war al leurenn

* 1989 : Majestik Zenith
* 1999 : Les 20 ans de Kassav' à Bercy (DVD aour)
* 2005 : Carnaval Tour 2005
* 2006 : Le Grand Méchant Zouk
* 2009 : Kassav' 30 ans : Live au Stade de France (DVD aour div wech)

### Dastumadoù

* 1987 : Les Grand Succès de Kassav' vol. 1
* 1987 : Les Grand Succès de Kassav' vol. 2
* 1989 : Best Of Kassav' (10 Ans Déjà)
* 1998 : Kassav' Gold
* 1998 : Un toque latino
* 1999 : Le Meilleur de Kassav' : Best of 20ème anniversaire (pladenn aour)
* 2002 : Les Indispensables de Kassav'
* 2003 : Légendes Kassav'
* 2006 : Best of
* 2006 : Kassav' : Les années sonodisc
* 2009 : Saga (3 CD)
* 2016 : Chiré Douvan

## Liammoù diavaez

* (fr) Lec'hienn ofisiel
# Hatebreed

Hatebreed zo ur strollad sonerezh metal stadunanat savet e 1994 e Bridgeport (Connecticut). Awenet eo gant an trash metal hag ar punk rock, ha deuet eo da vezañ unan eus krouerien ar metalcore (pe metal hardcore) e deroù ar bloavezhioù 2000.

## Pladennoù

* Satisfaction Is the Death of Desire (1997)
* Perseverance (2002)
* The Rise of Brutality (2003)
* Supremacy (2006)
* Hatebreed (2009)
* The Divinity of Purpose (2013)
* The Concrete Confessional (2016)
* Weight of the False Self (2020)

## Liamm diavaez

* (en) Lec'hienn ofisiel
# Kampionad andoran an echedoù

Kampionad andoran an echedoù eo kampionad hiniennel broadel an echedoù en Andorra. E 1965 e voe aozet ar c’hampionad kentañ. Aozet e vez ar c’hampionad gant ar FEVA (Federació d'Escacs Valls d'Andorra).

## Roll kampioned Andora abaoe 2000

| Bloaz | Kampion |
| 2000 | Óscar de la Riva |
| 2001 | Óscar de la Riva |
| 2002 | Daniel José Queraltó |
| 2003 | Josep Oms i Pallisé |
| 2004 | Josep Oms i Pallisé |
| 2005 | Josep Oms i Pallisé |
| 2006 | Josep Oms i Pallisé |
| 2007 | Òscar de la Riva |
| 2008 | Joan Mellado Triviño |
| 2009 | Raül García Paolicchi |
| Bloaz | Kampion |
| 2010 | Daniel José Queraltó |
| 2011 | Raül García Paolicchi |
| 2012 | Òscar de la Riva |
| 2013 | Raül García Paolicchi |
| 2014 | Òscar de la Riva |
| 2015 | Óscar de la Riva |
| 2016 | Robert Alomà |
| 2017 | Óscar de la Riva & Robert Alomà |
| 2018 | Jordi Fluvià |
| 2019 | Robert Alomà |
| 2021 | Serni Ribera |
| 2022 | Felipe Porras |
| 2023 | Serni Ribera |
| 2024 | Serni Ribera |

## Notennoù

* ↑ Geriadur An Here
* ↑ (ca) FEVA. Kavet : 26/06/2023.
* ↑ (ca) 'Campionat Absolut d'Andorra'. Kavet : 26/06/2023.
# Eth

    Ur bajenn Eth (Nord) zo ivez.
Eth eo anv ul lizherenn ispisial eus al lizherenneg latin skrivet Ð, ð. Implijet e vez al lizherenn vihan gant al lizherenneg fonetikel etrebroadel evit ober diouzh ar gensonenn vouezhiet skrivet th hervez reolennoù reizhskrivadur ar saozneg, da skouer this.
Implijet e veze gwechall gant an hensaozneg hag ar yezhoù skandinavek ha bremañ c'hoazh gant ar faeroeg hag an islandeg.
| Lizherennoù gant diakritikoù : | Áá · Ää · Åå · Ćć · Čč · Éé · Łł · Ññ · N̈n̈ · Óó · Öö · Øø · Šš · Úú · Üü · Žž |
| Digramoù : | Ch · C'h · Dd · Dz · Ǆ · Dx · Gb · IJ · Kp · LJ · LL · Mb · Mp · Nd · Ng · NJ · Nk · Ns · Nt · Nz · Ȣ · Sh · Th |
| Trigramoù : | Dzs Ngb Nkp Sch Tsh |
| Lizherennoù ispisial : | Ææ · ɑ · Ɓɓ · Ↄↄ · Ɗɗ · Ðð · Ðđ · Ðɖ · Ɛɛ · Ʒʒ · Ə · Ǝǝ · Ƒƒ · Ɠɠ · Ɣɣ · Ȝȝ · Ƴƴ · Ƣƣ · Ħħ · Ⱶⱶ · Ƕƕ · ĸ · Ŋŋ · Œœ · Ɔɔ · Ɽɽ · Ȣȣ · ſ · ß · Ʃʃ · Ʋʋ · Ɯɯ · Ⅎⅎ · Ȥȥ · Þþ · Ƿƿ · Ƨƨ · Ƽƽ · Ƅƅ |
a vo kavet e Wikimedia Commons.
# Teir urzh ar gevredigezh

Teir urzh ar gevredigezh a vez graet eus doare urzhiañ sokial ar gevredigezh implijet en Europa gristen etre ar Grennamzer ha penn kentañ an Amzerioù modern. Aozadurioù disheñvel a oa bet savet a-benn rannañ hag aozañ izili ar gevredigezh, an aozadurioù-se a oa bet o kemm hervez ar mare hag al lec'h.

## Ar Renad Kozh

* An aozadur brudetañ e oa hini Bro-C'hall ar Renad Kozh, unan hag a ranne ar gevredigezh e teir urzh gant ar gloer, an noblañs, hag al labourerien (peizanted ha bourc'hizien).
* E broioù zo, evel Sveden ha Rusia, bourc'hiz (klasad marc'hadourien kêr) ha partabl ar maezioù a oa lakaet e strolladoù sokial disheñvel, hag ouzhpenn-se e oa ur pevare urzh hag a oa hini ar partabl paourañ.
* E Norvegia, ar c'hlasad a baee an tailhoù a oa gwelet evel un urzh, hag asambles gant un noblañs izel kenañ, ez ae d'ober ur c'hlasad sokial pe un urzh a oa ken kreñv hag ar vonarkiezh. E Danmark, n'eus nemet ar berc'henned douaroù hag o devoa galloud. An dud hep douaroù pe gant nebeut-tre a oa er-maez eus an urzhioù, ar re-se a oa hep gwir politikel ebet a-benn neuze.
* E Bro-Saoz e oa un aozadur rannet e div urzh, pa oa bet kendeuzet noblañs ha kloer en un urzh aotrouniel hag e-kichen e oa ar gomun ("Commons") evel eil urzh. An aozadur-se a oa bet o sevel an div gambr eus parlamant ar vro, an House of Commons hag an House of Lords.
* E su Alamagn, un aozadur gant teir urzh a oa gant an noblañs (priñsed ha kloer uhel), marc'heien, hag ar "vourc'hizien" ; er-maez eus an aozadur-se e oa ar gloer izel hag ar beizanted.
* E Bro-Skos, an teir urzh e oa ar gloer (kentañ urzh), an noblañs (eil urzh), hag ar gomiserien kontelezh, pe "bourc'hizien" (trede urzh), o vezañ kannaded ar vourc'hizien hag an dud izel. An urzhioù a yae d'ober ar parlamant skosat.
# Aethia

Aethia :
| Daou c'hodog kupennek (Aethia cristatella). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Charadriiformes |
| Kerentiad : | Alcidae |
| Anv skiantel ||
| Aethia Merrem, 1788 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Aethia a zo ur genad e rummatadur an evned, ennañ godoged, krouet e 1788 gant ar bevoniour alaman Blasius Merrem (1761-1824).

## Spesadoù

Pevar spesad godoged a ya d'ober ar genad :
* ar godog kupennek (Aethia cristatella),
* ar godog beg tev (Aethia psittacula),
* ar godogig korr (Aethia pusilla),
* ar godogig mourraouek (Aethia pygmaea).

## Notennoù ha daveennoù

* ↑ (en) Roadennoù IOC World Bird List diwar-benn Alcidae/Aethia (lennet e-barzh d'an 9 a viz Genver 2025).
# Timbroù Honduras Breizh-Veur

Un drevadenn eus ar Rouantelezh-Unanet e oa Honduras Breizh-Veur etre 1862 ha 1981. Ar bloaz-se e teuas da vezañ dizalc’h, eizh vloaz goude bezañ troet e anv da vBelize.
D’an 31 a viz Here 1809 e voe digoret ar burev-post kentañ. Implijet e oa bet timbroù Breizh-Veur gant ur siell A06 etre ar bloaz 1858 hag ar 1añ a viz Ebrel 1860 pa voe savet ur velestradurezh postel emren er vro. Ganti e voe paouezet da implij an timbroù-post, ha trawalc’h e oa ur c’hached evit prouiñ e oa bet paeet an taos.
Timbroù kentañ dindan anv British Honduras a voe embannet e 1866. N’eo ket souezhus eo poltred ar rouanez Victoria a weler warno, e-kreiz un ovalenn. N’eo ket dres an tres a voe gwelet e trevadennoù all Breizh-Veur. An tri zimbr a dalvoud-gwerzh 1 penny, 6 pence hag 1 shilling a voe lakaet e gwerzh e 1866 a oa derou un aridennad timbroù boutin damheñvel war-bouez ar filigram hag ar c’hranelladur, gant un dreistmoulladur a-wechoù, rak e 1888 e cheñchas ar moneiz eus al lurioù saoz da sentoù ha dollaroù.
Miret e voe ar framm met gant poltred ar roue nevez e 1902 (Edouarzh VII), tra ma voe skeudennaouet George V e-kreiz ur framm nevez war an timbroù embannet e 1913.
Timbr-lid kentañ Honduras Breizh-Veur a oa un timbr a liv ruz-flamm, a briz izel (2 cent) evit ar peoc’h adkavet. Ar ger PEACE a lenner div wech a-us poltred ar roue, e lizherennoù bihan. Tennet e voe ar meneg PEACE pa voe adembannet gant ul liv gris hag ur priz uheloc’h (4 cent).
E 1938 e teuas er-maez ur rummad timbroù brasoc’h, o skeudenniñ gweledvaoù ar vro, hêrezh ar sevenadur Maya, gwez Honduras… e-kichen poltred ar roue George VI. Ar rummad timbroù engravet, daouliv anezho gant neuz an traoù a-vaez a veze kavet en darn vrasañ eus trevadennoù Breizh-Veur.
Lidet e voe 150vet deiz-ha-bloaz Emgann Saint-George's Caye a-enep Bro-Spagn, gant c'hwec'h timbr e 1949, tri anezho o skeudenniñ ''Cayes'' Belize (ur seurt enez-traezhenn eo ar Caye) ha tri all gant tresadenn al lestr HMS Merlin.
Honduras Breizh-Veur a c'hounezas an emrenerezh d'ar 1añ a viz Genver 1964, hag embann a reas timbroù dindan anv BRITISH HONDURAS betek 1973. Ar bloaz-se e voe adanvet ar vro BELIZE.

## Liammoù diavaez

* (en) [http://www.philatelicdatabase.com/united-states/stamps-of-honduras-issues-of-1931
* (en) [https://www.hondurasstamps.com

## Pennad kar

* Timbroù Belize
# Cerorhinca

Cerorhinca :
| Cerorhinca monocerata. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Charadriiformes |
| Kerentiad : | Alcidae |
| Anv skiantel ||
| Cerorhinca Bonaparte, 1828 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Cerorhinca a zo ur genad e rummatadur an evned, bet krouet (e 1828) gant an evnoniour gall Charles Lucien Bonaparte (1803-1857).

## Spesadoù

N'eus nemet ur spesad godoged er genad-mañ : Cerorhinca monocerata.

## Notennoù ha daveennoù

* ↑ Roadennoù IOC World Bird List diwar-benn Alcidae/Cerorhinca (lennet e-barzh d'an 9 a viz Genver 2025).
# Mannlicher-Schönauer

Ar Mannlicher-Schönauer, skrivet a-wechoù Mannlicher-Schoenauer, a zo ur rummad fuzuilhoù tennata dre zorn ijinet gant Ferdinand Mannlicher hag Otto Schönauer e 1900. Implijet int bet dreist-holl gant arme Gres e hanterenn gentañ an XXvet kantved, ha poblek eo bet e metoù ar chase ivez. Produet int bet betek 1973 gant an embregerezh aostrian Steyr.

## Deskrivadur

Ijinet e voe an arm e 1900 en embregerezh Steyr, diwar sistem kulasenn-dro Ferdinand Mannlicher ha karger-tro diabarzh Otto Schönauer. Ne reas ket berzh diouzhtu, met choazet e voe gant gouarnamant Gres e miz Here 1904 evel arm standart nevez evit e arme. Kambret e oa e 6,5 × 54 mm, ha kemer a rae plas ar fuzuilhoù un-tenn Gras ha Martini implijet betek-neuze. Anvet eo e bed an armoù dindan an anv Modell 1903. Adalek 1914 e voe produet un adstumm anvet 1903/14, dezhi cheñchamantoù bihan war ar c'houch, ar fust ha stumm an dornell. Ur stumm karabinenn berroc'h a oa d'ar 1903/14 ivez.
E 1905 e krogas Steyr da werzhañ stummoù evit ar chase. Berzh a rejont, ha poblek-tre eo c'hoazh evit se e broioù kreiz Europa. Loc'henn ar gulasenn zo plat war ar stummoù evit ar marc'had sivil, ha n'eo ket ront evel war ar stummoù milourel. Kinniget e voe ar fuzuilh e meur a galibr betek 1973, .30-06 Springfield ha .243 Winchester en o zouez.
Kenderc'hel a reas produiñ an arm evit arme Gres goude 1920. Lod eus ar skouerennoù a voe produet gant Breda en Italia e-pad 3 bloaz (1927-1930). Servijout a reas an arm en Eil Brezel-bed a-enep d'an aloubadegoù italian hag alaman, hag etre daouarn ar rezistañs gresian. Implijet e voe ivez da vare ar brezel diabarzh e dibenn ar bloavezhioù 1940.

## Daveennoù

* ↑ (en) Deskrivadur an arm war lec'hienn Steyr Arms (lennet d'an 23/12/2024)
* ↑ (fr) Mannlicher Schönauer 1903 et 1903/14, Arme et Passion (lennet d'an 23/12/2024)
* ↑ (en) POPENKER Maxim, Mannlicher-Schoenauer M1903, M1903/14 rifle (Austria, Greece), Modern Firearms (lennet d'an 23/12/2024)
* ↑ (en) Greek Mannlicher-Schoenauer Rifles sequestered by Austro-Hungary, Hungariae (lennet d'an 23/12/2024)
# Eberswalde

Eberswalde zo ur gêr e stad Brandenburg, en Alamagn. Er biz da Verlin emañ, nepell diouzh an harzoù gant Polonia.
Da 41 704 a dud e save ar boblañs enni d'an 31 a viz Kerzu 2023

## Istor

Ur c'hamp-bac'h (KZ-Außenlager Eberswalde) ennañ merc'hed rediet da labourat a voe savet en Eberswalde gant ar renad nazi da vare an Eil Brezel-bed. Ar c'hoad hag e broduioù deveret a zo a-bouez e ekonomiezh Eberswalde abaoe pell zo. Skol-veur kêr (Hochschule für nachhaltige Entwicklung Eberswalde, HNEE) zo troet war-zu ar c'hoadeier hag an diorren padus hiziv-an-deiz.

## Notennoù ha daveennoù

* ↑ (de) Statistischer Bericht. Kavet : 26 Kzu 24.
* ↑ KZ : Konzentrationslager, kamp-bac'h ; Außenlager : "kamp diavaez".
* ↑ (de) HNEE. Kavet : 26 Kzu 24.
# IVe kantved kt JK

Eil milved kt JK | I$^{añ}$ milved kt JK | I$^{añ}$ milved
../.. | V$^{vet}$ kantved kt JK | Pevare kantved kt JK | III$^e$ kantved kt JK | II$^{vet}$ kantved kt JK |
Bloavezhioù 390 kt JK | Bloavezhioù 380 kt JK | Bloavezhioù 370 kt JK | Bloavezhioù 360 kt JK | Bloavezhioù 350 kt JK Bloavezhioù 340 kt JK | Bloavezhioù 330 kt JK | Bloavezhioù 320 kt JK | Bloavezhioù 310 kt JK | Bloavezhioù 300 kt JK
| -400 | -399 | -398 | -397 | -396 | -395 | -394 | -393 | -392 | -391 |
| -390 | -389 | -388 | -387 | -386 | -385 | -384 | -383 | -382 | -381 |
| -380 | -379 | -378 | -377 | -376 | -375 | -374 | -373 | -372 | -371 |
| -370 | -369 | -368 | -367 | -366 | -365 | -364 | -363 | -362 | -361 |
| -360 | -359 | -358 | -357 | -356 | -355 | -354 | -353 | -352 | -351 |
| -350 | -349 | -348 | -347 | -346 | -345 | -344 | -343 | -342 | -341 |
| -340 | -339 | -338 | -337 | -336 | -335 | -334 | -333 | -332 | -331 |
| -330 | -329 | -328 | -327 | -326 | -325 | -324 | -323 | -322 | -321 |
| -320 | -319 | -318 | -317 | -316 | -315 | -314 | -313 | -312 | -311 |
| -310 | -309 | -308 | -307 | -306 | -305 | -304 | -303 | -302 | -301 |
| Gwelet ivez : Roll ar C'hantvedoù, Sifroù roman ||||||||||
Kregiñ a ra an trede kantved kt JK d'ar 1añ a viz Genver -400 hag ec'h echu d'an 31 a viz Kerzu -301.